gentaiscool/nusaparagraph_topic huggingface dataset:
Indonesia terkenal nian sebagai negaro yang punyo berbagai macam kekayaan budayo. Mulai dari suku bangso, budayo, fauna nyampek flora yang banyak ragamnyo biso ditemuke di Negara Indonesia. Di jaman dulu pas nenek moyang kito lagi bejuang untuk ngedapetke kemerdekaan. Rombongan nenek moyang samo pahlawan pahlawan negaro kito make  banyak ragam senjata tradisonal untuk ngusir penjajah. Bahkan mungkin pas pembelajaran di sekolah dasar dulu kito jugo lah diajarke macam macam ragam senjato tradisional Indonesia dari berbagai macam daerah yang ado di Indonesia ini. Senjato daerah yang ado di Indoenesia ini masih biso kito temuke dikehidupan sehari hari masyarakat kito. Walau sekarang negaro kito sudah merdeka senjata tradisional ini masih befungsi untuk kegiatan sehari hari didaerah masing masing. 

Topic: culture & heritage
Metaverse, akhir akhir ini uwong banyak yang denger tentang metaverse. Sebenrnyo apo sih metaverse ini? Metaverse merupoke istilah yang tebagi jadi duo bagiana yaitu meta yang artinyo diluar/atas atau melebihi, sedangke verse yang artinyo alam semesta. Istilah ini berasal dari bahaso yunani, yang artinyo melebihi alam semesta. Beberapo ahli teknologi jugo ngejelaske pengertian metaverse yang artinyo banyaknyo koleksi elemen di dunio 3D atau 3 dimensi yang biso munculke manusio dalam bentuk avatar dan biso bersosialisasi tanpo adonyo gangguan secaro fisik. Avatar tesebut yang ngewakili kamu ngelakuke interaksi sosial. Sedangkan kito yang didunio nyato cuma make kacomato samo sarung tangan yang agek biso ngasih efek apo yang kito liat, denger dan oegang di dunio 3 dimensi itu kayak beraso nyato.

Topic: technology
Khabib Nurmagkmedov, merupoke pegulat muslim yang aku favouritke. Dio ngumumke amen dio bakal pensiun setelah dio ngalahke Justin Gaethje . Dio menyatoke amen dio nak pensiun jadi pegulat UFC, dan jugo dalam keterangannyo dio minta disematke penghargaan untuk dirinyo sebagai ranking pegulat tebaek pound for pound. Makno pound for pound itu adolah tanpo ngelihat berat badan, atau berat badan dikategorike samo galo trus ditetapke pegulat terbaek adolah Dirinyo. Tapi beberapo pegulat laen dak setuju samo permintaan khabib. Menurut mereka, Khabib Numagomedov dak sesuai amen dikasih gelar itu. Menurut Roy joneas dirinyo lebih bagus lemainan gulatnyo dibandingke habib. Tapi menuurt aku wajar khabib dianugerahin penghargaan itu, kerno setiap begulat hampir dak perna rusak mukonyo.

Topic: sports
Ibunu sina merupoke cendikiawan muslim yang lahir di Bukhara , Iran ( sekarang dikenal sebagai negaro uzbekhistan) sekitar tahun 980 Masehi. Namo lengkap ibnu sina adalah Abu Ali Al Hussain bin Abdullah bin Sina. Bapaknyo merupoke seorang sarjana yang dikenal dna dihormati masyarakat di jaman itu. Ibnu sina daknelrnah menikah selamo idupnyo, dan dio ngehembuske napas terakher pas umur dio 57 tahun saat bulan romadon tahum 1037 Masehi. Ibnu Sina dimakamke di Hamafsn, Persia ( Sekarang wilayah Iran). Ibnu sina pernah ngomong semaso dio hidup amen dio mending punyo umur yang pendek tapi punyo hidup yang banyak maknonyo dna banyak karyonyo, daripado dio beumur panjang tapi idupnyo hampo. 

Topic: religion
Rendang merupoke makana terenak diseluruh dunio. Saking terkenalnyi rendang, rendang bukan bae jadi oleh oleh untuk di dalam negeri tapi banyak dibawa ke luar negeri pulo. Banyak slrg yang jual rendang apketan yang sudah divacum untuk dibawa ke luar negeri sebagai oleh oleh dari Indonesia. Rendang memang punyo tekstur kering beminyak, jadi memang biso awet amen nak dibawa untuk perjalanan jauh. Selain itu rendang jugo memang lah sudah masuk ke dalam daftar makanan terenak di dunio posisi no 1. Rendang merupoke oleh oleh khas dari padang yang sudah mendunio. Ado pulo Dendeng balado yang biso dijadike oleh lleh khas dari padang. 

Topic: culture & heritage
Untuk ngisi waktu luang, biasonyo banyak uwong yang pegi rekreasi samo keluargo atau dewekan. Nah amen liburan keluar kota pastinyo kito bakal nyari tempat nginep. Nah kami harus tau perbedaan tipe tipe penginapan biar dka salah milih tempat nginep. Menurut aku amen nak milih tempat nginep pertamo kali yang harus kamu perhatike adalah bajet duit yang kamu punyo. Nah amen dijingok dari bajet terendah kamu biso nginep di dorm room. Jadi mecak sikok kamar tapi diisi banyak tempat tedok. Ado lagi yang namonyo losmen yang agak bagus dikit, dio punyo kamar privasi tapi biasonyo kamar mandi di luar. Ado jugo guesthouse yan lg cocok buat liburan smao keluargo besak. Baru ado jugo hotel, adopun hotle jugo dibagi bagi sesuai bintang. Menurut aku dka perlu nginep dihitel amen bajet kamu pas pasan. Amen kami nak gratis malah biso bawa tendo dan tedok didalam tendo kamu. 

Topic: leisures
capek begawe trus jenuh samo rutinitas sehari-hari. kito harus biso ngelola stress kito dengan baik. Menurut beberapo pakar psikologi, caro mengelola stress dengan baik tuh dnegan ngelakuke beberapo hobi yang sesuai samo kito. Menurut beberapo penelitian saat manusio ngelakuke hal hal yang dio senengi, mako bukan cumak ngerso bahagia bae, tapi detak jantungnyo mereka jugo jadi lebih stabil, dan mereka ngeraso lebih tenang selamo bejam-jam. Jadi dapet disimpulke amen Hobi memang caro pas untuk ngelola stress yang dirasoke manusio. Sedangkan buat uwong yang lagi stress sering bealasan mereka dak katek waktu untuk bgelakuke hobi mereka, padahal mereka seharunsyo ngasih waktu untuk ngelakuke hobi mereka biar stress yang mereka hadepi pacak dikelola dengan baek.

Topic: leisures
Pengalaman pertamo kali aku nonton di bioskop malah diajaki nonton film horor. Padahal waktu itu aku dak galak nonton pilm horor, kareno aku uwongnyo penakot nian. Tapi aku kalah suaro samo duo sepupu aku yang laen, makonyo yosudah aku ngalah bae. Sebenernyo idak norak nian sih aku, aku meloki sepupu aku bae yang lah biaso nonton pilm di bioskop. Pas pertamo kali aku masuk ke ruangan teaternyo, "wow" ternyato luas dan layarnyo besak nian, trus gelep pulo. Aku tekaget pulo ps denger suaro pilmnyo yang besak nian. Aku fokus nian ke pilm yang lagi diputar nyampek pilmnyo abes. Pas lah balek, pilmnyo masih tengiang ngiang diotak aku, sampe ngeraso takut selamo tigo hari. 

Topic: leisures
Cerito aku nyoba untuk mulai usaha bisnis sambel botolan. Dulu aku sempet dak begawe samo sekali dikernoke aku pindah kota melok lakinaku. Saat itu dak ngatek lowongan yang biso aku lamar. Kerno kebutuhan idup yang lumayan, aku jadi mikir apolah yang biso aku jual ya. Secaro amen aku bejualan di sholee aku belom ado rating untuk bejualan dan susah buat aku ngelakuke pemasarannyo. Nah akhernyo aku kepikiran untuk nyoba jualan sambel botolan. Aku mulai nyoba jual ke kawna kawna aku pertamonyo, mereka beli walupun harus kirim keluar kota tapi akwan kawan aku tetep ngedukung bisnis kecik aku ini. Tapi ternyato raso sambel aku cocok samo emeeka, bahkan bukan mereka bae yang beli, kawan dari kawnanyo pulo melok beli kerno pernah dikasih icip samo akwan aku. Akhernyo lumayan bejalan besak bisnis yang aku geluti ini, walaupun belom sebesak bisnis sambelnyo bu rudy.

Topic: business
Dijaman sekarnag sudah banyak marketplace yang biso jadi tempat bejualan online buat kito. Mecak shopee, tokopedia, Lazada, JD.ID dan laen sebagainyo. Untuk mulai bisnis kecik kecikan dari rumah kamu biso buka toko online di marketplace. Misalnyo kamu nak bejualan di Shopee kamu harus punyo akun dulu di shopee. Nah kamu biso mulai bejualan produknkamu dewek atau kamu biso jugo jualan produk wong laen istilahnyo tuh reseller. Amen kamu nak jadi reseller kamu biso dengan caro nyetok barang dulu dari supploer atau biso jugo dropship. Nah untuk ngurangi resiko rugi biasonyo banyak uwong yang pake caro dropship. Caro dropship ini kamu dak perlu nyetok barang, jadi cuma modal poto barang bae dari supploer trus kamu taroh di akun jualn kamu. Agek amen ado yang pesen kamu tinggal teruske pesenan itu ke supplier kamu. Agek supploer yang kirim barang ke komsumen kamu. Nah mak itulah sistem dropship, jadi biso ngurnagi resiko rugi barang dak tejual.

Topic: business
Ngelakuke hobi tuh biso nambah pikiran jadi bahagia dan ngilangke stress. Aku amen lagi stres samo gawean di kantor biasonyo paleng seneng nyari hobi yang dak susah dan dak bikin pusing. Mecak karokean, kulineran, nonton pilm. Aku dak biso punyo hobi mecak maen catur, baco buku, dan yang laennyo. Perasaan aku amen punyo hobi mak itu bukan ilang stress ku malah makin menjadi jadi stressku. Makonyo aku lebih milih nyari hobi yang simple bae tapi menyenangkan. Kareno hobi buat aku harus pacak untuk aku ngilangke strees yang aku raso setelah capek begawe. Jadi maen catur dan baco buki dak cocok buat aku.

Topic: leisures
Aku tuh paleng seneng makan-makanan laut. Jadi pas aku pertamo kali baru-baru tinggal dijakarta sekitar taon 2006, ado omnyo kawan aku yang ngajaki kami makn di warung seafood kaki limo. Tempatnyo idak pulo bagus, dipinggir kali daerah kelapo gading jakarta utara. Tapi yang ngantri banyak nian, mecak nak ngantri sembako. Aku jadi penasaran samo rasonyo, tapi pas makananyo dateng njelah nian lemak nian rasonyo. Dak salah antreannyo panjang mecak antrean BBM pagi-pagi. Kami mesen amper segalo menunyo, mulai ikan bakar, udang, kepiting, cumi, kerang, tumis kangkung, lemak galo dak katek yang dak lemak, cuma memang tempatnyo yg deket kali agak menggangu dikit amen ado angin beraso ado bau bau dak lemak dari kali. Tapi sekarang tempatnyo lah pindah idak disano lagi, sekarnag tempatnyo lebih besak dan nyaman walopun masih warung tendo, tapi yang ngantri jugo makin banyak. Tempatnyo pas dibelakangnyo sekolah North Jakarta Intercultural School. Namo warungnyo " Seafood ayu" terakher aku kesano dateng idak ado tempat duduk jadi masih nak nungguke wong laen selasai makan dulu, sakeng ramenyo. Tapi sesuai samo rasonyo, dan untuk hargonyo termasuk murah nian. Buat yang belom pernah cubo, cubo dateng bae langsung aku yakin kamu ketagihan, dan bikin antreannyo maken panjang.

Topic: food & beverages
Jadi pembisnis memang pengennyo aku,  Dari aku amsih disekolah memang aku sudah mulai bisnis kecik kecikan mecak jualan pulpen, jualan cemilan, dan perlatan buat sekolah yang laen. Memang aku dari duli senneg nian bejualan, semakin besak wong tuo aku nyaranke buat kuliah bae trus begawe di perusahaan terkenal yang begaji besak. Tapi aku dak meloki apo kato wong tuo aku, selesai SMA aku merantau ke jakarta. Dulu walau baru taman SMA aku sudah punyo modal duit hasil aku bejualan dari SD . Wong tuo aku smao sekali dak ngasih aku modal kerno mereka dak setuju amen aku bejualan. Aku cubo buko toko laptop dan service laptop. Kerno selain bisnis aku jugk tertarek samo teknologi terutamo laptop. Aku ngeraso bisnis laptop bakal cocok buat aku, tapi nyatonyo lamo aku buka toko aku susah dapet pelanggan. Setelah kutelitit kerno posisi ruko aku yang dak kejingokan dari jalan rayo, makonyo aku sempet rugi. Daripado aku rugi teros terosan, aku akhernyo pindah ruko dna ngereloke siso duit sewo ruko aku uang dak balek. 

Topic: business
Kejadian mati mendadak pas olahraga itu sering dialami banyak uwong. Banyak uwong yang dak tau amen olahraga yang salah dan dak tepat biso bikin uwong yang ngejalani olahraga itu tekeno serangan jantung. Serangan jantung pas kito lagi olahraga memang cepet dan susah tertolong. Nah untuk ngehindarin serangan jantung pas lagin olahraga kito harus tau beerapo hal, yaitu okahraga itu dilakuke secaro konsisten. Jangan kamu jarang olahraga tibonyo seklai olahraga langsung olahraga berat, ini bahayo. Trus tu amen kamu memnag punyo penyakit bawaan jangan kamu makao untuk olahraga berat apolagi dilakuke dimalam haru yang seharusnyo waktu buat jantung kito beistirahat. Nah ayo lebih teliti lagi sebelum olahraga, jangan asal bae nak olahraga. 

Topic: sports
Dulu buat uwong yang punyo penyakit jantung biasonyo disaranke smao dokter untuk istirahat dan ngurangi aktivitas berat. Tapi termyato beda dijaman sekarang ini, menurut beberapo penelitian justru olahraga biso meringanke keluhan buat uwong yang punyo penyakit jantung. Adopun olahraga yang punyo banyak manfaat untuk uwong yang punyo penyakit jantung diantaranyo, joging, berenang, bejalan santai. Selain biso ngeredamke keluhan buat uwong yang sakit jantung, olhrago ini jugo punyo manfaat ngebuat kuat otot otoy dibadan. Jadi sekarang buat penderito jantung biso ngelakuke olahraga ringan tapi sesuai samo anjuran dokter yang nangani.  Jangan ngelakuke olahraga sebelum konsultasi ke dokter.  Walaupun olahraga ringan dan dak berbahayo buat kesehatan jantngan, tapi harus tetep sesuai samo anjuran dokter.

Topic: sports
Suku Asmat merupoke salah sikok suku di Indonesia yang beraso di pulau papua. Suku Asmat terkenal samo seni ukirnyo, tapi ternyato selain seni ukir suku asamt jugo banyak menyimpan kekayoan senjato tradisional yang luar biaso banyaknyo. Kehidupan di jaman dulu sebelum manusio mengenal logam, ternyato suku asmat sudah lebih dulu ounyo senjato tradisional yang dibuat dari batu. Ngingetke kito dnegan kehidupan jaman prasejarah dimano manusio banyak make batu batuan untuk ngebuat gerbah bahkan senjato. Hal uniknyo adolah suku asamta yang sebagian besak menempatibdaerah pesisir tapi senjato tajam mereka malah tebuat dsri batu yang mano batu batu itu susah didapat didaerah pesisir. Teenyato mereka bejalan kearah legunungan untuk nyari batu dan dibuat untuk dijadike senjato tajam.

Topic: culture & heritage
Sekarang ini gayo hidup sehat sudah banyak dijadike patokan uwong uwong biso awet mudo dan sehat dimaso tuonyo. Nah Banyak uwong lah paham tentang bahayanyo makanan berpengawet samo makanan makanan yang dak natural alias hasil dari rekayasa genetika. Banyak Daging sali, ayam dan laennyo yang ternyato hasil dari rekayasa genetika. Makanan dengan hasil rekayasa genetika ini memang punyo bentuk yang ideal dan pertumbuhan yang cepat. Tapi makanan ini jugo punyo efek samping buat kesehatan manusio. Nah makanan laut yang dari nelayan merupoke makan alami yang dihasilke oleh alam kito. Sejauh ini paling bahayonyo tentang kandungan merkuri di makana laut. Tapi segalonyo tegantung dari lautan yang tecemar atau idak. Amen lautannyo sehat inshaallah ikan dan binatang laut laenyo jugo sehat buat dikonsumsi. Nah ayo mulai banyak ke konsumsi makanan laut mecak ikan, udang, cumi cumi, kepiting dan laennyo. Kerno selain punyo kandungan gizi yang tinggi jugo mereka termasuk makanan natural tanpo rekayasa genetika.

Topic: food & beverages
Disetiap kampung atau di dusun dusun, ngerayoke hari kemerdekaan Indknesia tuh bissonyo ado pertandingan olahraga. Nah olahraga yang seru nian buat di tonton pas acara 17 an Indonesia tuh olahrago volly. Olahrago ini memang seru nian, walaupu tik balak bapak atau tim emak emak namonyo volley tuh memang biaso buat wong dusun. Nah Pertandingan bola Voli ini diselenggaroke samo kabupaten biasonyo, jadi tiap dusun ngasihke perwakilannyo. Pertandingan ini biaso dimulai pas awal bulan agustus, biar terus belanjut samo gek sekalian pas hari H 17-an timggal pengumuman pemenang dan ngasih hadiah. Nah ayok buat ibu ibu daftar bae untuk ngewakili dusun kito.

Topic: sports
Berkat bekembangnyo internet samo teknologi, jadi banyak peluang bisnis yang biso kito jalanke. Contohnyo mecak peluang bisnis buat jualan di E-commerce. E-Commerce itu merupoke caro bejualan elektronik yang memungkinke perusahaan atau individu biso ngelakuke jual beli barang lewat internet. Hamper segalo produk ataupun jaso tesedio di ecommerce mecak makanan, minuman, buku, pakaian, perlatan rumah tangga, alat musik dan seluruhnyo bahakan jasa jugo ado dijualbelike di ecommerce. E-commerce ini lahir dari perkembangan yeknologi yang menyesuaike kebutuhan masyarakat. Ecomerce biso di akses dari hape maupun laptop yang penting tehubung ke internet. Ecommerce menyedioke banyak platform untuk market place mecak yang kito tau di Indonesia ado Shopee, Tokopedi, Lazada, dan masih banyak lagi laennyo.

Topic: technology
Kalo kamu sudah mutuske untuk ngebangun sebuah usaho, makonkamu harus siap dengan lika liku proses dalam merintis usaho yang biso nguras tenago, emosi bahkan duit. Nah ado beberapo tips buat kamu yang nak mulai buka usaho biar biso jadi pertimbangan diantaranyo: Sebelum kamu mulai untuk ngebuka sebuah usaho disraanke kamu untuk ngelakuke riset bisnis telebeh dulu. Solanyo riset inilah yang biso nentuke usaho kamu bakal betahan atau idak. Dalam riset jugo kamu biso nentuke prediksi modal kiro kiro yang kamu butuhke, dan pengeluaran laennyo samo perkiraan untung. Setelah itu kamu  tau biayo ini itunyo, kamu hiso bilin perencanoan bisnis yang matang. Hal ini lah yang jadi patokan kamu dalam memulai bisnis kamu.

Topic: business
Sushi makanan jepang yang populer nyampek ke manco negaro. Sushi dalem bahaso jepang yang artinyo masam, sebenernyo kato sushi ini tuh istilah buat proses pengawetan ikan make garem, ragi samo sake ( minuman alkohol khas jepang). Nah saat proses ini akhernyo didapetlah ikan yang rasonyo masam. Dulu sushi tuh merupoke makanan mewah dijepang, yang cumo biso dinikmati kaum kalangan atas bae. Sampe pas tahun 1980, Sushi jadi makanan seluruh keluargo dijepang. Selamo berkembangyo jaman maken banyak bumbu-bumbu sushi instan yang akhernyo ngedorong sushi pacak dimakan samo seluruh kalangan. Bahkan sushi sekarang lah mendunio. Dan sushi yang disajike sekarang lebih dresh untuk ikannyo, idak melalui proses pengawetan lagi. Kareno jaman sekarang lah banyak teknologi untuk ngejago kesegeran makan-makanan laut buat sushi. 

Topic: food & beverages
Sedekah bumi atau sedekah laut adalah tradisi yang hampir ado diseluruh nusantaro. Biasonyo amen sedekah bumi dilakuke oleh petani petani di dusun dusun, sedangke sedekah laut biasonyo dilakuke samo nelayan nelayan. Nah kebiasaan ini memang lah ado dari jaman dahulu kalo sebelum bangso kito kenal samo agamo. Jaman nenek moyang kito, mereka punyo kepercayoan dinamisme smao animisme. Dak ngatek agama resmi saat itu, jadi mereka menyembah alam. Istilahnyo mereka sedekah ke alam sebagai tando syukur mereka samo alam yang ngasih kehidupan buat mereka. Jadi semacam sedekah balik ke alam, bir alamnyo ngasih hasil berlimpah. Tapi kebiasaan ini masih  iso kito temui dibeberapo daerah di Indonesia. Cuma memang namonyo biasonyo beda beda sesuai daerahnyo masing masing. Tapi konsep sedekah bumi atau sedekah laut ini samo bae di setiap tempt di indonesia. Kegiatan ini pulo sekarang banyak yang disesuaike samo ajaran agama dan jugo justru jadi dayo tarik pariwisata buat wisatawan lokal maupun wisatawan aseing.

Topic: culture & heritage
Dalam agama Islam, sebagai umatnyo kami diwajibke untuk ngejalanke sholat limo waktu. Tapi but aku probadi sholat subuh dipagi pagi buto merupoke sholat yang paling berat dilakuke. Bayangke bae aku harus bangun sekitar jam 4 subuh untuk langsung bersih bersih diri. Kernonkemungkinan pas tedok ado bae najis yang nempel dibadan aku yang harus aku bersihke dulu sebelum ngelaksanoke sholat. Sudah pagi pagi pasti suhu udaro dingin, jangankan but nyuci muko buat bangun dari tempat tedok bae beratnyo minta ampun. Tapi harus bersih bersih badna duli dari najis, dna langsung ngambek wudhu dengan aer dingin. Setelah itu baru biso mulai ngelaksanoke sholat subuh. Memang sholat subuh ini dibuat singkat cuma duo rakaat bae, tapi emang untuk ngumpulke niatnyo yang berat nian.

Topic: religion
Pernah dak tibo tibo tekeler atau keseleo pas lagi olahraga? Pasti pernah kan, kadang postur badan kito memang dak pas atau kito kurang fokus jadi nyebabke tekeler. Nah makmano sih penanganan pertamo buat uwong yang kakinyo tekeler? Sederhano bae pertamo hentike dulu aktivitas olahraganyo. Sedioke kompres dingin atau es untuk ngomores bagian yang tekeler tadi. Kompres selamo 15-20 menit tiap duo jam sekali. Bagian yang tekeler tadi dibebet samo perban biar bengkaknyo dak nyebar. Bagian yang tekeler tadinharus ditaroh ditempat yang lebih tinggi dari badan kito amen posisi kito lagi duduk apo bebareng. Nah usahole jangan ngelakuke gerakan berat berat dulu sampe raso nyerinyo ilang. Istirahatke badan dari banyak gerak.

Topic: sports
Sudden Cardiac Death ( SCD ) atau kematian tibo tibo saat kito beolahraga yang ternyato disebabke kerno serangan jantung. Ngapo pacak biso kejadian jantung berenti pas kito lagi beaktivitas olahraga? Padahal kan olahraga terkenal dengan menyehatkan badan. Ternyato menurut Dr Natalia Jaman, dio menyatoke amen banyak artis bahkan wong yang terkenal mati tibo tibo pas lagi olahraga. Ternyato SCD ini memang menyernag uwong yang punyo kelainan jantung bawaan bahkan jugo yang idka punyo riwayat, yang tuo atau yang mudo jugo dak jaminan bakal bebas dari penyakit ini. Kematian yang disebabke kareno penyakit jantung nyampek 17 juto pertahun dengan 24% merupoke pengidap SCD .

Topic: sports
Minuman bersoda memang banyak nian peminatnyo, walaupun minuman ini dak dianjurke samo dokter kareno biso menggangu kesehatan peminumnyo. Minuman bersoda sangat disenengi samo masyarakat kareno rasonyo yang manis dan cepat saji tinggal minum. Tau dak kamu kalo minuman bersoda mengandung fosfor  yang biso ngiket kalsium dibadan. Akhernyo badan kito bakal kurang kalsium, dan tulang tulang bakal jadi lemah. Selain itu soda pulo banyak ngandung gulo. Yang mano sikok kaleng minuman bersoda itu mengandung sebanyak 40 gr gulo ato setaro samo 20 kotak gulo. Soda diet pulo lebih mengerike kareno terbuat dr gulo buatan yang pacak ninbulke dampak negatif untuk otak samo metabolisme badan kito. Jadi walaupun soda adolah minuman terenak, disaranke buat kito mulai mengurangi konsumsi minuman bersoda oleh kareno minuman bersoda idak bagus buat kesehatan.

Topic: food & beverages
Dulu ps jaman sekolah, amen pas lagi libur aku maen ke rumah nenek aku, agek ponakan ponakan aku jugo ngumpul disano. Biasonyo kami galak maen kartu uno untyk ngusi waktu libur kami. Caronyo gampang man kartu ini, Caronyo butuh uwong duo nyampek 10 uong buat maen. Pertamo kocok kartu teus dibagike ke pemaen, tiap pemaen dapet 7 kartu maseng-maseng. trus tarok ke siso kartu ditengah-tengah. ambek trus buka kartu yang ado ditumpukan paleng pucuk, trus kito pemaen ngeluarke kartu sesuai warno begiliran, amen kamu dak punyo warnongo biso ambek dari tumoukan kartunyo. jangan lupo ngomkng uno amen tejingok ado pemaen yang kartunyo tinggal sikok. maenke kartu nyampe abis, teus agek tinggal itung sxore.

Topic: leisures
Sebagai Ibu Rumah tangga yang banyak gawean dirumah aku memang galak lupo untuk oalahraga. Padahal olahraga itu lenting buat tubuh kito paro ibu tumah tanggo. Kegiatan kito sehari hari merluke kekuatan tulang biar kito biso fit terus. Jadi dengan beolahraga kito biso sehat terus. Nah menurut aku dengan kegiatan kito yang banyak di rumah kito biso sedikit nyempetke olahraga diselo selo kegiatan kito. Menurut aku lebih mudah mak itu daripado harus legi ketempat tempat fitnes buat olahrga. Teraso berat buat ibu ibu rumah tangga mecak kito. Menurut aku olaharago ringan bae dirumah mecak plank sambil nonton drakor, Atau sit up smabil gendong anak. Itu lebih mudah dilakuke kareno dka banyak nyito waktu kito kan

Topic: sports
Laptop yang punyo spesifikasi tinggi banyak dicari samo konsumen. Kernonyo semakin tinggi speknyo, mako laptop performanyo biso lebih bagus dan idak mudah rusak. Tapi semakin tinggi speknyo biasonyo semakin mahal hargonyo. Tapi sebenernyo ado laptop yang speknyo tinggi dengan hargo yang lumayan terjangkau. Contohnyo Laptop ASUS chromebook Flip C436. Laptop ini beprosesor Core i5 generasi ke-10 Intel yang dipadankan samo grafia intel UHD. Laptop ini didukung samo RAM sebesak 16 GB samo memory internal 512 GB M.2 bejenis SSD. Laptop ini jugo biso dilipat mecak tablet, selain itu batrenyi biso betahan nyampek 12 jam. Laptop ini dibandrol di hargo 11 jutaan rupiah lebih murah beberapo juta dari laptop lain dikelasnyo.

Topic: technology
Makmano caro nyuci pakaian di mesin cuci biar pakaian dak cepet rusak? Nah amen kamu baru pertamo kali make mesin cuci , yang pertamo kamu harus lakike adalah ngebaco buku panduannyo. Di dalam buku panduan bisonyo sudah dikasih petunjuk untuk ngoperasiko mesin cuci, tapi untuk ngejago mesin cuci biar dak cepet rusak ado jugo tips yang harus kito lakuke pas nak nyuci baju. Yang pertamo perikso label pakaian kamu, biasonyo ado petunjuk caro cuci dipakaian. Nah jangan sampe salah kareno biso ngerusak pakaian jugo amen salah masuk. Yang keduo sebelum masuke pakaian ke dalam mesin cuci ado baeknyo kamu pilah pilah dulu baju sesuai samo warnonyo ngehindari kelunturan. Yang ketigo amen ado pakaian kecik yang sekironyo mudah rusak amen dicuci di mesin, masuke ke dalam kantong laundry, jangana langsung amsuk ke dalam mesin cuci. 

Topic: technology
Setiap harinyo umat moslem diwajibke ngejalanke sholat limo waktu yaitu sholat subuh, sholat dzuhur, sholat Ashar, sholat mahgrib smao sholat Isya. Setiap hari sebagai penando wakti sholat selalu dikumandangke Adzan. Setiap Adzan bekumandang tandonyo kito harus cepet cepet ngambek wudu dan ngejalanke sholat. Adzan maghrib samo adzan shubuh memang biaso dikumandangke distasiun tipi jugo. Nah kemaren ado pedebatan tentang adzan subuh yang dinyatoke menggangu agama lain yang kemungkinan di jam segitu masih teduk pules. Padahal dari dulu emang di Indonesia amen adzan selalu make toak masjid. Bukan Adzan maghrib bae, tapi seluruh adzan memang make toak masjid kerno memang buat penando waktu sholat.

Topic: religion
Bangko belitung merupoke pulau kecik yang dikelilingi laut. Bukan cumak pulaunyo bae yang indah, tapi makanan tradisional disini jugo lemak lemak. Yang paling enak adonketam isi atau keliting Isi. Kalo ngomongi makanan lemak trus perut jadi lapar memang langsung tejngat samo ketam isi dari bangka belitung. Ketam isi ini tebuat dari daging kepiting pilihan yang punyo cita raso gurih. Buat yang seneng samo makanan laut wajib nian nyubo ketam isi ini, rasonyo yang gurih, trus manis dari daging kepitingnyo memang lemak nian. Ini iloleh oleh yang harus kalin cubo amen peginke bangko belitung. Sebelum Belitung jadi tempat wisato populer, agek hargo keiting isinyo biso jadi mahal. 

Topic: culture & heritage
Wakel Presiden Republik Indonesia, KH Maaruf Amin, ngajak bewisato ke dusun rajo ampat yang ado di Papua Barat. " berkaitan samo gerakan banggo bewisato di indonesia, Aku ngajak kito galo untuk bekonjong ke rajo ampat untuk nikmati keindahan alam dan budayo yang eksotis" uji pak Maaruf Amin pas lagi ngenjuki pidato sambutan pas acara pestipal Rajo Ampat 2021. Pak Maaruf amin beharap dan mintak ke pemerintah daerah rajo ampat untuk segero ngebangun fasilitas, jugo pusat pusat sopenir di rajo ampat yang sesuai dengan perkembangan jaman smao kebutuhan pasar. Dan pasilitasnyo jugo dimintak yang tamah samo wargo muslim, mengingat sebagian besar penduduk di indonesia muslim galo.

Topic: leisures
Laptop termahal didunio ini bahkana dak ounyo soek yang bagus. Yang kito banyak tahu amen laptop yang di design untuk para gamers memang hargonyo  nyampe belasan bahkan puluhan juta. Tapi laptop termahal di dunio idak smao sekali punyo spek khusus yang  bukin dio kelihatan canggih melainke kareno casenyo yang betanir emas samo berlian. Nah laptop termahal di dunio adalah laptop MJ's Swarovski dan Diamond Studded yang dirilis tahun 2016 dan dibandrol dengan hargo US$ 3,5 juta atau setaro samo Rp 54,68 Miliyar. Laptop termahal ini betabur berlian putih dan hitam disekuruh casenyo. Tapi untuk specnyo standar bae dak ngatek yang special.

Topic: technology
Ekstarkulikuler Bola kaki dibentuk sebagai wadah buat murid murid yang mungkin punyo keahlian dalam bemain bola. Untuk menunjuken minat dan bakat murid di sekolah, biasonyo dibentuklah ekstrakurikuler. Ekskul bola ini jugo merupoke wadah bekumpul murid murid yang memang punyo ketertarikan dan punyo kepacakan dalam bemain bola kaki. Selain itu, ekskul bola kaki jugo banyak disenengi samo kebanyakan murid murid lanang. Ekstrakurikuler bola kaki ini diadoke setiap seminggu sekali di hari jumat abis kegiatan sholat jumat bejamaah;. Sebagai wadah murid murid untuk ngisi waktu luangnyo biar lebih bemanfaat, dan mencegah budak budak sekolah tejerumus kedalam pergaulan yang dak bener atah pergaulan bebas. 

Topic: sports
Pengawet tuh bahan yang ditambahke di makanan yang gunonyo untuk beken lambat makanan jadi cepet busuk, biar pacak tahan lamo. Pengawet sering dipake di bahan makanan samo minuman kemasan yang galak dijual. Ngawetke makanan lah dipake dari jaman dahulu kalo, dengan caro diasepi, diasenke , dijemur nyampek kering. Ado jugo caro ngawetke makanan dengan caro kimia. Amen dengan caro kimia tu contohnyo caro fermentasi susu jadi yogurt, ato dak caro bikin roti, tape , keju jugo pake caro fermentasi.  Caro fermentasi bahan makanan biasonyo makek bakteri baik untuk ngubah makanan jadi makanan lainnyo. Tapi akher-akher ini saking banyaknyo manusio, kebutuhan makanan pulo harus lebih banyak dari jaman dahulu. Jadi di jaman sekarang banyak bahan makanan yang dinjuki pengawet bahan kimia biar dak cepet busuk dan tahan lebih lamo. Nah banyak masyarakat yang takut samo bahayanyo ngasih bahan pengawet di makanan samo minuman kemasan.

Topic: food & beverages
Ado bberapo oendapat tentang cerito rakyat yang sebenernyo idka biso dijadike sebagai cerito untuk budka budak kecik yang belom cukup umur. Memang cerito rakyat ini merupoke legenda kisah jaman dahulu yang diceritoke secaro turun temurun. Nah kito tau galo amen dulu kehidupan di Indonesia sebelum adonyo agama bekembang di indonesia kepercayan nenek moyang kito dulu masih ke hindu budha. Nah kito ketahui pulo besamo amen ajaran hindu budha memnag ado bebebrapi yang agak vulgar dan aneh untuk didengerke dimaso sekarang. Mecak contoh cerito rakyat sangkuriang yang agak aneh buat aku. Menurut aku cerito ini sebenernyo dak cocok diceritoke ke  budka budka kecik dibawh umur, kareno ado bagian kisah yang nyeritoke si dayang sumbi yang nikah samo anjing. Hal ini menurut aku hal yang idak biaso, mealinke hal aneh dan isak sesuai samo ajaran agamo amano bae. Dak memungkinkan amen manusio biso nikah samo anjeng. Walaupun cerito ini kemungkinan piktip bae, tapi tetep dak cocok untuk diceritoke ke anak anak dibawah umur.

Topic: culture & heritage
Banyak kito temui alat-alat masak atau makan yang tebuat dari keramik ataupun gerabah. Nah makmano kiro-kiro proses pembuatan gerabah ini? Untuk proses pembuatan gerabah maupun keramik pertamo kito harus menyiapke bahan dasarnyk dulu. Bahan dasar yang dipake dalam pembuatan gerabah tu makek tanah liat. Jenis tanah liat yang bagus buapembuatan gerabah biasonyo dipilih yang punyo warno merah kecoklatan atau putih kecoklatan. Setelah itu tanah liat tadi dibasahi samo air dan digiling biar tanahnyo tejingok lebih rekat. Caro penggilingannyo biso make manual atau mesin penggiling tanah. setelah itu barulah tanah tadi dibentuk sesuai bentuk yang nak dibikin, abes tu setelah tanah liat punyo bentuk, laju dijemur dibawah matahari biar kering bahan tanahnyo tadi. Buat mastike dio lebih kuat dak gamlang ancur dilakuke pembakar dan terakher penyempurnaan. Amen cumak buat gerabah bae biasonyo dak di hias atau dicoating, tapi amen keramik biso didesain lagi dikasih corak.

Topic: food & beverages
Cerito kisah maryam yang mengandung nabi Isa As kareno cuma ditiupkan roh manusio ke rahimnyo maryam harus kito imani. Kareno cerito itu memang di tulis dalem Al-Quran. Tapi amen di jama sekarang ado yang budak belom nikah trus hamil dan ngaku amen dio hamil mecak maryam, susah dipercayo. Kareno menurut aku dari beberapo jurnal yang aku baco, amen mukjizat Allah SWT cuma diturunkan untuk nabi dan rosul Allah SWT bae. Jadi mukjizat terakhir dari Allah SWT diturunke untuk Nabi Muhammad SAW. Dan Mukjizat yang biso kito rasoke nyampe detik ini dr Allah SWT ke nabi Muhammad SAW adalah kitab suci Al-Quran. 

Topic: religion
berwisata alam pas lagi senggang perlu dilakuke untuk sekedar represing. Menurut Fandelli (2002) berwisato adalah perjalanan atau sebagai kegiatan yang dilakuke secaro sukorela dna sipatnyo sementaro untuk menikmatj objek wisato dan dayo tariknyo. Jadi amen kito berwisato alam mako kito pegi untuk menikmati indahnyo suasano alam. Wisato alam biasonyo kito pegi ke arr terjun, ke pantai, naek ke pucuk gunung, pokoknyo yang besipat alam. Tapi amen kito pegi ke tempat seluncur es buatan buakn termasuk kedalam wisata alam. Kareno itu buatan manusio, bukan tuhan yang ciptake. kecuali kau pegi ke tempat maen sluncur es di eropa yang asli, baru pacak dikatoke wisata alam.

Topic: leisures
Kerusuhan pendukung anntar klub bola di Indonesia yang tejadi di stadion kanjuhuruan Malang newaske banyak uwong. Kejadian itu ngebuat dunio sepak bole di Indoensia besedih dan jelek namonyo di mato Internasional. Sering nian tejadi di Indonesia amen ado tandeng bola antara klib di Indonesia pasti ado kerusuhan supporter. Kejadian mak ini dak sekali duo kalo tejadi di Indonesia. Kejadian ribut antarao supporter memang terlalu sering tejadi. Kurangnyo kesadaran uwong tentang pertandingan yang micu kerusuhan. Sebenernyo namonyo lertandingan wajar kalah menang tuh hal biaso. Harus punyo jiwo sportifitas amen pecinto olahraga. Jangan ngaku pecinto bola amen jiwanyo dak biso sportif. Nah but kawan kawna diluar sano, hal mak ini smeoga bae dak tejadi lagi di negaro kito ya. Aku mengajak akwan akwna untuk punyo jiwo sportif, apopun hasil dari sebuah pertandingan tuh biaso bae. Amen kalah biaso, amen meang jugo biaso. Jangan terlalu fanatik yang akhernyo ngebutoke mato kito yang dak biso nerimo kekalahan. 

Topic: sports
Cerito tentang Sumba ( surgo yang tesembunyi di belahan Indonesia bagian timur). Alam Sumba dengan kecantikannyo yang mempesona membentang dengan dayo tareknyo dewek. Sumba yang menyimpen banyak cerito dan tradisi yang sangat dijunjung tinggi. Dibalek kekayoan alamnyo dan tradisi sumba yang memikat mato toris, ado perjuangan yang harus dilewati samo masyarakat sumba. Dibalek pesona cantik yang disuguhke alam sumba, kondisi geograpis dengan tanah yang tandus samo kering, yang ngebuat sumber aer bersih saro ditemuke di pulau ini. Untuk memenuhi kebutuh aer bersih, masyarakat di sumba nak bejalan kudai sejauh bekilo kilo meter untuk ngedapetke aer bersih. Banyak proyek kerjosamo antara yayasan sosial samo pemerintah yang bekerjo samo untyk ngebantu wargo sumba untuk ngedapetke aer bersih. 

Topic: leisures
Maraknyo tokoh tokoh agama yang bemunculan di tipi, internet sebenenyo bagus tapi jugo menghawatirke. Kadang untuk melebeli diri untuk jadi pemuko agama dka katek standar ketentuan yang diberlakuke dari MUI. Padahal menurut aku, wajib sebenernyo MUI ngebuat standar untuk uwong yang pengen jadi ulama guno berdakwah. Kareno banyak muslim yang butuh tokoh agama yang punyo kredibilitas dan mengajarke ajaran agama Islam yang bener. Tapi sayangnyo Majelis Ulama Indonesia masih belom biso ngeakreditasi ulama ulama yang biaso ngasih ceramah. Sebenernyo hal ini gunonyo untuk melindungi umat muslim dari ajaran ajaran yang sesat, yang idka sesuai samo syariat islam. Menurut aku sudh tugasnyo MUI untuk ngelindungi umat muslim dari bahayanyo paparan radikalisme agama. Kareno ulama itu paling cepet mengaruhi pikiran umat, jadi kareno itu kito jugo harus khawatir samo ulama ulama yang ngajak ke sesatan.

Topic: religion
Maso kecik aku kuhabeskan di dusun tempat tinggal aku. Dusun kami tuh duauk kecik jauh nian dari kota, jadi budak budaknyo masih senneg maen keluar karwno dak ngatek video game dirumah. Kami dulu seneng nian maen bulu tangkis. Bulu tangkis merupoke olahraga raket yg di mainke samo duo uwong (untuk tunggal) dan dua pasangan yg saling belawanan. Amen nak main bulu tangkis kito perlu raket samo " kok ". Amen permainan profesional lapangan bulu tangkis jugo dilengkapi samo net pembatas antara sikok wong dengan wong yang laennyo. Tapi amen didusun kami jarang make net, kerno kami dak maen secaro propesional. Yang pasti maen bulu tangkis ini baek buat kesehatan kito. 

Topic: sports
Olahraga yang paling menonjol di Indonesia itu adalah bulu tangkes. Banyak atlet bulu tangkis kito yang meanng kejuaraan kejuaraan dunio, Mecak Susi Susanti, Alan Budikusuma trus tu Taufik Hidayat dan laen leannyo. Negaro kito memang negaro yang termasuk kuat dibidang bulu tangkis ini. Nah mak itu jugo kami dulu pas masih kecik seneng nian maen bulu tangkis dipekarangan rumah. Walau dengan perlengkapan seadonyo kami tetep maen, yang penting ado raket samo bola bulu tangkisnyo. Dak perlu net atau sepatu, kami maen dak make sepatu atau sandal. Biasonyo kami maen setelah balek sekolah kami istirahat dirumah dulu untuk makan samo teduk siang. Nah amen lah menjelang sore kami baru bekumpul didepan rumah but maen bulu tangkis.

Topic: sports
Semakin banyak manusio mako semakin ngebutuhke banyak hal, semakin banyak jugo tekhnologi canggih terbaru yang muncul.  Di jaman sekarang ini banyak kito temuke teknologi canggih dan terbaruke yang kito temuke dalam kehiduoan sehari hari kito. Yang biso kito temuke di kehiduoan sehari hari kito yaitu teknologi AI ( Artificial Intelligence ) atau kecerdasan buatan manusio yang menyerupoi kinerja otak. Teknologi ini biaso digunoke untuk ngelengkapi sistem komputer, laptop, robot, hp, alat alat rumah tangga. Teknologi ini pacak ngebuat kepitusan dewek mecak manusio kareno dibekali samo kecerdasan buatan. Adopun tujuan dibuatnyo kecerdasan buatan ini untuk niruke kecerdasan manusio dalam ngelakuke beberapo gawean mecak ngenali pola, ramalan, diagnosa medis, dan masih banyak yang lainnyo.

Topic: technology
Pempek merupoke makanan khas wong palembang. Kalo dateng ke palembang wajib nian bawa oleh oleh pempek palembang. Pempek Palembang makanan yang sudah disenengi banyak samo wong Indonesia. Pempek banyak macemnyo, mulai dari pempek kapal selam yang isinyo telok utuh, ado pempek telok, pempek lenjer, pempek keriting, pempek lenggang, pempek panggang. Untuk makan pempek biasonyo ado cuko pelengkap yang tebuat dari gulo merah, bawang putih, asem jawo samo cabe . Untuk pempeknyo dewek tebuat dari bahan dar tepung kanji samo ikan giling. Toko jual pempek yang apleng tekenal adolah pempek candy. Pempek candy paling banyak di minati daripado merk pempek laennyo. 

Topic: culture & heritage
Siapo yang pernah ke bali trus nyoba latihan surfing yang ditawarke samo bli bli asli bali? Nah menurut aku dengan bayar 200.000 dapet sejam latihan surfinh trus sejam lagi surfingnyo langsung termasuk murah. Surfing ni merupoke olahraga ekstrem yang butuh konsentari samo nyali yang besak. Amen kamu lagi duduk2 dipinggir pantai meratike uwong yang lagi surfing, biasonyo gek didatengi smao wong wkng yang nawarke jasa ngelayih surfing samo minjemi fasilitas buat surfing. Menurut aku duo jam dengan 200.000 diajari pulo basicnyo termasuk murah lah. Trus tu menurut aku hargo 200.000 itu dak perlu ditawar lagi kareno itu lah murah nian. Walaupun diluar sano masih banyak yang nawar, menurut aku dengan kito dak nawar mako secaro dak langsung kito ngehargoi profesi wong lain.

Topic: sports
Stephanie louise Gilmore merupoke peselancar betino propesional dari Australia yang sudah enam kali jadi juara dunio Women's ASP world tour ( 2007, 2008, 2009, 2010, 2012, 2014 ). Stephanie lahir tanggal 29 januari 1988 di Murwillumbah, New South Walles Australia. Selamo karirnyo dalam melok turnamwn kejuaraan beselancar pernah ado sekali momen yang buat dio malu. Kejadian ini tejadi pas dio lagi melok perlombaan sufing yang mano baju rennag dio melorot karebo keno ombak yang kenceng. Kejadian melorotnyo baju renangnyo ini terekam kamera. Stephanie yang lagi fokus betanding langsung ceept cepet naikke pakaiannyo dan ngebeneri sambil tetep beselancar, Walau agak malu tapi dio tejingok masih tesenyum dan fokus lagi ke pertandingannyo. 

Topic: sports
Cerito rakyat biasonyo memang di ceritoke turun temurun dari generasi sebelumnyonke generasi setelahnyo. Menurut beberapo artikel yang aku baco ternyato ado beberapo manfaat yang biso kito rasoke dengan mengenalke ank dengan cerito rakyat. Diantaranyo adolah: Cerito takyat biso ngebantu anak untuk kenal samo lingkungan sekitar dio, Memang menurut aku cerito rakyat ounyo nilai nilai norma kesusilaan yang biso jadi contoh baik untuk anak anak. Cerito rakyat jugo biso dijadike alternatif dalam caro kito memangdang kehidupan. Menurut aku hal ini memang berhubungan nian samo kreatipitS otak kito saat kito ngedenger atau ngebaco cerito rakyat. Hasilnyo kito biso punyo banyak pemikirna bijaksano untuk ngejalani gidul. 

Topic: culture & heritage
Alquran sebagai mukjizat yang biso dirasoke oleh seluruh umat manusia sepanjang hidup diperkuat samo beberapo pendapat ulama. Tapi seluruh ulama sepakat amen dak katek nominal yang pasti untyk menghitung jumlah banyaknyo mukjizat Alquran. Menurut aku memang banyak kebenaran yang diceritoke di alquran. Kisah kisah dalam alquran merupoke kisah kisah yang rasonyo dak mungkin diketahui samo Nabi Muhammad SAW. Nabi Muhammad cumak mendapatkan wahyu dari ALLAH SWT yang diteruske ditulislah ke dalam kitab oleh uwong lain bukan nabi Muhammad SAW. Dikarenoke nabi dewek dak biso baco samo dka biso nulis. Dari sinin bae menurut aku alquran memang mukjizat yang nyato yang biso ngebimbing kito untuk ngejalani kehidulan di dunio ini. 

Topic: religion
Mobile legend merupoke game yang paling banyak diminati samo pemaen game. Mobile legend merupoke game yang dirilis samo Moonton yang bebasis MOBA yang maennyo secaro daring. Moonton secaro teratur bekerjosamo dengan negaro negaro di asia tenggara yang memang ditargetke jadi mangso pasar game Mobile legend. negaro negaro di asia tenggara ini bakalan di rencanoke jadi pasar game mobile legend dengan pamain game tebanyak di dunio. Mako banyak karakter yang ado di mobile legend ini yang diambek dari karakter sejarah atau allegenda dari beberapo negara di Asia temggara ini. Mecak karakter nyi roro kidul yang diambek dari legenda mistis yang tesebar di Indonesia. 

Topic: technology
Punyo aplikasi telegram di telpon pintar kamu? Amen ado biso kamu jadike referensi buat nonton pilm gratis dak berbayar dan ngatek iklannyo. Nonton pilm di telegram ini sebenernyo lagi trend nian dan banyak peminatnyo dibandingke aplikasi berbayar. Caronyo gampang , pastike dulu kamu lah ngunduh aplikasi telegram di telpon pinter kau. sudem tu kalian bikin akun di telegram dengan ngedaftarke  no hp. Setelah terdaftar jadi pemake telegram mulai cari di pencaharian telegram kumpulan kumpulan judul pilm ataupun drama paporit kito. Abes tu kalian dianjurke buat join group nonton pilm, dan nunggu update terbaru samo pilm pilm atopun drama drama yang ditungguke. 

Topic: leisures
Tanggal 1 Oktober 2022, terjadi tragedi yang bikin miris daei dunio sepak bola Indonesia. Hari itu merupoke hari dimano  Arema Malang ngelawan Persebaya FC di stadion Kanjutuhan Malang. Naas dak biso ditoalak, Pertandingan bola ini berakhir ricuh. Awal mulanyo Tim Arema dimenit teekaher pertandingan lah tejingok kalah dari Tim Persebaya. Pas peluit panjang ditiup, tandonyo lertandingan lah selesai dengan kekalahan Arema dari Persebaya ternyato ngundang kekecewaan penonton. Dak lamo ado beberapo penonton dari tribun yang turun kelapangan mungkin bemaksud protes atau kecewo masih belom jelas. Nah polisi yang bejago dipinggur lapangan sudah ngasih peringatan buat pendukung arema jangan turun ke lapangan. Tapi ternyato dak diindahke himbauan ini, malah makin banyak dari lendukung aremania yang turun ke lapangan. Daei sano polisi yang seharusnyo dak boleh ngeluarke gas air mato mulai nembake gas aer mato ke tribun penontkn yang mano disano amsih banyak oeninton yang tejebak belom keluar dari stadion. 

Topic: sports
Aku dulu pertamo kali ke bioskop untuk nonton pilm sekitar umur 4 amen dak 5 taun. Seingat aku, dulu aku diajak mama samo papa aku. Aku kan masih kecik emang dak senneg gelap, laju pas pertamo masuk ruangan teaternyo kaget ngapo gelep nian. Jadi dari awal masuk memang lah tegang. Trus aku dulu dak tau judul pilm yang aku tonton, Yang aku inget cumak ado ayam besak nian tapi nakal, ngancurke segalo yang dio jingok. Aku ketakutan jingok pilmnyo, trus aku nanges teriak mintak balek. Akhernyo aku balek ke rumah samo papa, tapi mama masih lanjot nonton di bioskop. Sekarang ini pas lah ngerti aku baru tau judul pilm yang aku tonton itu ternyato "Godzila". Ternyato itu bukan ayam yo guys! Namonyo bae dulu budak kecik masih dak ngerti, Godzilanyo ku kiro ayam.

Topic: leisures
Karimun jawo merupoke kepulauan yang temasuk kedalam kawasan daerah kabupaten Jeparo. Pulau ini lagi jadi primadona di wisatawan lokal maupin manco negaro. Surgo yang tesembunyi di pulau Jawo ini, kayo nian samo biota lautnyo yang masih alami ditambah pemandangan alam Nyo yang Indah nian. pulau Karimun jawo  terkenal samo pasir putihnya yang indah dan air laut Nyo yang bening mecak kristal. Banyak aktipitas yang seru dan idak Pacak di lupoke  yang pacak kita lakuke di pulau Karimun Jawo. Banyak Destinasi pantai yang pacak kito datengi di pulau ini untuk belibur samo keluarga atau kawan-kawan. Lah banyak pulo sarano penginapan mecak hotel dan resort yang tesedio di pulau karimun jawo. Pulau bagus nan alap ini, menyuguhke pemandangan yang indah buat yang dateng kesini, dan pengalaman yang dak biso dilupoke. 

Topic: leisures
Alquran merupoke pedoman hidup bagi umat Islam yang didalamnyo terdapat banyak nian kisah kisah hidup dari paro nabi dan rosul. Kisah kisah itu ditulis sebagai contoh yang harus dipeloki smao umat islam. Misalnyo nabi Musa yang punyo keteguhan hati waktu melawan firaun yang dianggep wong paling sakti dan kuat dimasonyo. Dengan keimananyo samo Allah SWT nabi musa biso ngalahke firaun smao bala tentaronyo. Bukan cumak nabi musa bae, tapi dikisahke nabi Ibrahim, nabi Ismail, Nabi yusuf, Nabi Isa dan nabi nabi lainnyo yang ternyato dalla hidup mereka seluruhnyo pernah dapet ujian dari Allah SWT dna emreka tetep kuat dengan keimananyo. Nah hal itulah yang harus jadi panutan buat kito umat islam. Lewat kisah kisah yang dituliske di alquran kito biso belajar banyak dari paro nabi dan rosul bahwo keimanan kito samo Allah SWT harus tetep dijago, bahkan kito haru slebih biso bertaqwa samo Allah Swt.

Topic: religion
idup sehat adalah impian segalo manusio didunio ini. pola hidup sehat harus didukung samo konsumsi makanan yang sehat. Nah makanan yg sehat lebih mudah didapet amen kito buat dewek dirumah. Kareno kito yang buat,  kito biso mastike proses pembuatan makanan yang bersih dan sehat. aku punyo resep makanan sehat yang gampang dibuat yaitu " salad kentang telok ". Resep makanan ini aku pastike sehat dan gampang dibuatnyo, cocok untuk menu sarapan. Bahanyo sederhana bae cuma kentang, telok, bawang putih, bawang bombay, timun , garem, samo mayonaise. pertamo rebus telok samo kentang , trus amen lah matang biso diiris kecik kecik telok samo kentangnyo. abis itu cincang setengah siung bawang putih samo sikok bawang bombay, trus masukke ke dalam plastik. potong pulo timun campurke ke dalam plastik bawang tadi, trus diremes2 sampe keluar aernyo. Abes itu campurke ke telok samo kentang, jangan lupo njuki sedikit garem samo mayonaise. Siap disantap untuk sarapan. Gampang kan buatnyo? Silahkan dicubo resep gampang, sehat dan cepat ini dirumah.

Topic: food & beverages
Buat ibu-ibu rumah tanggo, peralatan dapur pastilah hal yang harus ado dirumah. Kareno amen dak katek peralatan masak, laju dapurnyo dak biso beoperasi, anak samo laki macak kelaparan. Peralatan dapur dijaman sekarang nih makin canggih dan meringanke gawean ibu-ibu di Rumah. Contohnyo mecak Rice cooker ( alat untuk masak nasi). Jaman dulu sebelom ado teknologi ibu-ibu biasonyo subuh dini ari lah sibuk untuk masak nasi make priuk nasi untuk nyiapke sarapan. Priuk dan berbagai macam alat masak tradisional lamo lamo ditinggalke kareno dianggep dak praktis. Kareno sekaran ini jamannyo harus serba praktis, serba cepet, laju segalo peralatan dapur pelan pelan tegantike samo peralatan yang punyo teknologi canggih. Kareno mungkin jaman sekarang banyak ibu-bu yang jugo sambilan jadi betino kantoran, jadi waktu untuk urus rumah dak biso lamo-lamo, makonyo butuh teknologi yang biso ngasih solusi dari masalah ini. Dan akhernyo mulai ditinggalkelah alat masak tradisional kito. 

Topic: food & beverages